**Cím**: Policy-making projektmunka

**Kulcsszavak**: egyéni és kiscsoportos munka, policy-making, projektmunka, stratégiaalkotás

**Rövid leírás**: A megosztott módszertant a Jean Monnet Module-ban fejleszettem ki 2015-2018 között egy európai uniós, elnyert pályázat során az *„EU policy-making: current issues and strategies”* kurzus indításával, amely azóta több NKE-s képzés integráns részévé vált. A módszer magában foglalja az online/offline kutatást, a probléma-megoldást, a különböző szakpolitikai javaslatok kidolgozását és azok hatásos meggyőző előadását. Mindezek a hallgatók későbbi munkájában jelentős és versenyképes kompetenciák.

A kurzus az írásbeli és szóbeli kompetenciák fejlesztésére egyaránt fókuszál, kiscsoportos és egyéni feladatokkal, az elmélet és gyakorlat optimális arányára (2/3-1/3) építve. Mivel angol nyelvű tantárgyról van szó, ezért a nyelvi kompetenciák, különös tekintettel az európai uniós szaknyelvre, is jelentősen fejlődnek a résztvevő hallgatók körében.

**Módszertan**: Kiscsoportos tanulási út, amely magában foglalja a csoportos kutatómunkát és a szakpolitikai javaslatok megalkotását is.

**Eszközök**: szemináriumi terem, projektor, számítógép, hangosítás, multimédiás eszközök (akár kamera is).

**Fejlesztett kompetenciák**: Stratégiai szemlélet, problémamegoldás, eredményorientált közös munka. Írásbeli és szóbeli verbális képességek fejlődése, érvelőképesség fejlődése.

**A jó gyakorlat illeszkedése az egyetem stratégiájához**: nemzetköziesítési célkitűzések megvalósítása, egyetem nemzetközi versenyképességének növelése, munkahelyi elhelyezkedés segítése célzottan, egyéni képességek fejlesztésével.

**A jó gyakorlat megvalósításának tanulságai**: a későbbi karrierre jobban felkészít, mint a frontális oktatás. A hallgatói visszajelzések pozitívak.

**Adaptálhatóság lehetőségei**: bármely területen alkalmazható

Hasonló gyakorlatok bevezetése az óralátogatás és az oktatói óraterhelés teljesen eltérő mérésével valósítható csak meg, ugyanis a hallgatók a komplex csoportos feladat elkészítése során legalább annyiszor lesznek a tanteremben, mint azon kívül. Az oktatók számára szintén megemelt terhelést jelent, mert sokkal több egyéni segítséget igényelnek a csoportok, egyének. Ha ilyen módszerekkel dolgozunk, akkor a konzultációs idő emelkedni fog.

**A jó gyakorlat elsajátításának időigénye**: 1 év

**A jó gyakorlat kidolgozója**: Dr. Koller Boglárka nemzetközi rektorhelyettes, tanszékvezető egyetemi tanár, Államtudományi és Nemzetközi Tanulmányok Kar, Európa-tanulmányok Tanszék